### Resume

Teknisk Udvalg besluttede den 8. februar 2022 punkt nr. 31 at nedlægge weekendkørslen på rute 204 Vejle - Fredericia for at finansiere en ønsket udvidelse på linje 8 til Engum og linje 11 til RSV. Beslutningen har medført en række reaktioner.

### Sagsfremstilling

Når Vejle Kommune indfører elbusser 16. oktober 2022 besluttede Teknisk Udvalg i sag 31, 8 februar 2022 at udvide betjeningen på linje 8 til Engum og linje 11 til RCV. Udvidelsen skal holdes inden for de nuværende økonomiske rammer for den kollektive trafik, og udvalget besluttede, at finansieringen skal ske ved at nedlægge weekendkørslen på rute 204 Vejle - Fredericia.

Beslutningen har medført en række reaktioner. Formandskabet ønsker, at Udvalget drøfter beslutningen. Forvaltningen skal gøre opmærksom på, at såfremt de ønskede ændringer skal implementeres til 16. oktober, skal Sydtrafik modtage ønskerne senest 15. juni 2022 af hensyn til de kontraktmæssige aftale i forhold til vognmanden.

### Klima og resiliensvurdering

Intet at bemærke

### Sagens videre forløb

Sagen skal alene behandles i Teknisk Udvalg

### Teknik- og Miljødirektøren indstiller,

|  |  |
| --- | --- |
| at | udvalget drøfter om sagen skal genoptages. |

### Beslutning

Drøftet. Udvalget besluttede at sagen genoptages.